**Szabó Csaba összegyűjtött írásai I. kötetét mutatják be**

**a Hagyományok Házában**

Szabó Csaba összegyűjtött írásai I. kötetét mutatják be a Hagyományok Házában 2020. február 27-én, 17 órakor. A könyvben elmerülve az olvasó betekintést nyerhet az erdélyi magyar zenei élet elmúlt 60-70 év évébe. A kiadvány a magyar zenetudomány területén egy hiánypótló alkotás.

Szabó Csaba írásainak közreadásakor a szerkesztőt, Szabó Pétert az a cél vezérelte, hogy a szerző által publikált vagy mindeddig kéziratban maradt dolgozatait, valamint tudományos előadásait tematikus csoportosításban a teljesség igényével tegye hozzáférhetővé a kutatás és az oktatás számára. Az egykori népzenekutató életművén keresztül az erdélyi magyar zenei élet elmúlt 60-70 évébe nyerhet betekintést, aki kezébe veszi a kiadványt.

Dr. Tóthpál József a Szabó Csaba Nemzetközi Társaság elnökének köszöntője után a könyvet Lipták Dániel a Liszt Ferenc Zeneművészeti Egyetem tanára mutatja be, Szabó Csaba zeneszerzői munkásságát Szabó Péter gordonkaművész méltatja. A hangversenyen Szabó Csaba népzenei gyűjtéséből hangzik el néhány hangszeres darab Sófalvi Kiss Csaba előadásában. Az érdeklődők Balassa Ildikó tanárnő művészeti vezetésével a Weiner Leó Katolikus Zeneiskola és Zeneművészeti Szakgimnázium Kamarakórusa előadását is hallhatja.

A könyvet szerkesztette Szabó Péter, a Szabó Csaba Nemzetközi Társaság és a Cellissimo Zeneművészeti Bt. kiadásában, az NKA támogatásával jött létre.

Időpont: 2020. február 27, 17 óra.

Helyszín: Hagyományok Háza, Karsai Zsigmond terem